钦定古今图书集成/明伦汇编/氏族典/第175卷 > 钱能
## 钦定古今图书集成/明伦汇编/氏族典/第175卷 > 钱能

按《明外史钱能传》：“能，梁芳党也。宪宗时，郑忠镇贵州，
韦朗镇辽东，能镇云南，并恣纵而能尢横。贵州巡抚
陈宣请撤诸镇监，而云南巡按御史郭阳顾上疏誉
能，请留之云南。云南与安南壤接，旧制，安南贡道出
广西，后请改由云南，弗许也能诈言安南捕盗兵入
境，请遣指挥使郭景往谕其王，诏从之。能遂令景由”
云南入，以玉带、彩缯、犬马属景遗王。安南，报能礼甚
厚。景又给其贡使，改道云南。能复遣景与指挥虑安
等往千崖、孟密诸土司索贷宝，至逼淫曩罕弄女孙。
朝廷未之知也。后三年，事发，诏巡抚都御史王恕廉
之。恕劾能，再遣刑部郎中锺蕃往按，事皆实。帝宥能，
而命致其党九人于法。时巡按御史甄希贤复劾能
擅杖千户死。帝以恕故，不得已召能归，安置南京。其
后，恕为南京参赞尚书，能复夤缘得同守备。然心惮
恕，讫不敢肆。久之卒。